APROBACIÓN CONVOCATORIA E BASES PROCESO SELECTIVO DUNHA PRAZA DE OFICIAL DA POLICÍA LOCAL
ADMINISTRACIÓN LOCAL — Municipal — Nigrán (Persoal, oposicións, 02/03/2016)

Esta Alcaldía con data 22/02/2016 aproba a convocatoria e bases do proceso selectivo, polo procedemento de concurso-oposición, promoción interna, dunha praza de oficial da policía local do Concello de Nigrán, que se publican a seguir deste anuncio. O que se fai público para xeral coñecemento. Convócase unha praza, reservada a funcionario/a de carreira, da categoría de oficial, integrada no grupo C, subgrupo C1, da escala básica de administración especial, subescala de servizos especiais, do corpo de policía local do Concello de Nigrán, e incluida na oferta de emprego público do ano 2013 (publicada no BOP núm.5 de 09/01/2014 e no DOG núm.7 de 13/01/2014). A praza estará dotada coas retribucións básicas inherentes ao grupo C1 e as retribucions complementarias correspondentes ás contidas nos orzamentos municipais en vixencia. O sistema de selección e o de concurso-oposición mediante o procedemento de promoción interna para a súa provisión, seguido de curso de capacitación para a escala básica, categoría oficial, dos corpos de policía local na Academia Galega de Seguridade Publica (AGASP). Para participar no concurso-oposición, os aspirantes deberan reunir os seguintes requisitos: a) Ser funcionario de carreira do corpo da policía local do Concello de Nigrán cun mínimo de 3 anos continuados de servizo activo na categoría inmediata inferior (policía). b) Posuír a titulación académica esixida para a categoría á que opta (bacherelato, técnico superior de formación profesional ou equivalente). Para a acreditación de tal requisito deberase achegar polo aspirante o título oficial ou copia autenticada deste, e no seu defecto, xustificante de ter efectuado o depósito para obtelo (no caso de titulacións expedidas por organismos estranxeiros deberá achegarse certificación do Ministerio de Educación en que se faga constar a súa homologación coa esixida para o acceso, e para o caso de equivalencia de titulacións deberá xustificarse con fotocopia compulsada do certificado expedido polo organismo competente para establecelas). c) Non ter sido sancionado por falta grave ou moi grave, ou telas canceladas. d) Faltarlle mais dun ano para o pase a situación de segunda actividade por razón de idade. e) Presentación do xustificante de aboamento dos dereitos de exame. Os dereitos de exame, conforme ao establecido na Ordenanza fiscal reguladora da taxa pola expedición de documentos administrativos publicada no BOP nº 248 con data de 28/12/2015, ascenden á cantidade de 25 euros. Serán aboados en calquera das seguintes contas de titularidade do Concello de Nigrán: Abanca: ES79 2080 5052 1330 4000 7973. Banco Pastor- Grupo Popular: ES13 0238 8324 8106 6300 0242. La Caixa: ES84 2100 4790 4002 0003 9907. O resgardo do mesmo achegarase coa instancia ou solicitude presentada para tomar parte no proceso selectivo. Poderá instruirse procedemento de devolución do 50% do importe ingresado, a solicitude do interesado, cando éste figure na relación de excluídos do procedemento de selección. Todos os requisitos deberán estar referidos a data na que expire o prazo de presentación de solicitudes. Os que desexen tomar parte no proceso selectivo deberán facelo constar mediante instancia dirixida ao Sr. Alcalde do Concello, directamente ou a través dos procedementos previstos no artigo 38.4 da Lei 30/1992, de réxime xurídico das administracións públicas e do procedemento administrativo común, na que manifeste que reúne todos e cada un dos requisitos esixidos na base 3ª e que os acredita mediante a presentación de orixinal ou fotocopia compulsada da documentación acreditativa dos mesmos. Presentarán igualmente a documentación acreditativa dos méritos que aleguen posuír, dos establecidos no baremo que figura nestas bases para a súa valoración na fase de concurso. Para a xustificación dos méritos o aspirante que deba achegar documentación procedente doutros organismos oficiais que non lla facilitasen antes da finalización do prazo de presentación de instancias, deberá achegar no devandito prazo a correspondente solicitude ou copia compulsada, xunto cunha declaración comprometéndose a presentala nos dous días seguintes a aquel no que lle fose expedida. En todo caso, non procederá a súa valoración senón fose achegada antes da data de celebración da sesión de valoración do concurso. O tribunal poderá solicitar que se complete ou aclare a documentación presentada para xustificar os méritos alegados, pero non pedir nova documentación para acreditar méritos só alegados e sen xustificación nos termos establecidos anteriormente. O prazo de presentación de instancias é de vinte días naturais, a partir do seguinte ao da publicación do anuncio da convocatoria no Boletin Oficial do Estado (BOE). As presentes bases publicaranse no Boletín Oficial da provincia de Pontevedra (BOP) e un anuncio da convocatoria no Diario Oficial de Galicia (DOG), computándose o referido prazo de presentación de solicitudes, en calquera caso, e tal como quedou dito, dende a publicación no Boletín Oficial do Estado (BOE). Os aspirantes quedan vinculados aos datos que fagan constar na súa solicitude, se ben os erros de feito que poidan advertirse poderán corrixirse ou repararse en calquera momento ben de oficio ben a instancia de parte. A non presentación da solicitude en tempo e forma suporá a exclusión do aspirante. Rematado o prazo de presentación de instancias, o alcalde ditará resolución pola que se aprobará a lista provisional de admitidos/as e excluídos/as, que se publicará no taboleiro de anuncios da Casa do Concello. Os aspirantes disporán dun prazo de dez días hábiles para emenda, nos termos do artigo 71 da Lei 30/1992. Unha vez transcorrido dito prazo, o alcalde ditará resolución definitiva, que levará implicita a estimación ou desestimación das solicitudes de emenda e que se publicará no taboleiro de anuncios da Casa do Concello. O resto dos anuncios que se deriven da convocatoria seran inseridos no taboleiro de anuncios da Casa do Concello. O feito de figurar na resolución de admitidos non prexulga que se lle recoñeza aos interesados a posesión dos requisitos esixidos no procedemento que se convoca. Cando da documentación que debe presentarse no caso de superar o proceso selectivo se desprenda que non posúen algún dos requisitos, os interesados decaerán en todos os dereitos que puideran derivarse da sua participación no procedemento. No suposto de non existir aspirantes excluídos na listaxe provisional, esta poderá elevarse a definitiva, designándose a composición definitiva do tribunal e dando lugar ao inicio do proceso selectivo. A composicion do tribunal cualificador será a establecida segundo o Decreto 243/2008, do 16 de outubro, en relación co art.34 da Lei 4/2007, de coordinación de policías locais de Galicia, coas modificacións devenidas do establecido polo artigo 55.1. c) e d) e art.60 da Lei 7/2007 do EBEP e demais lexislación de aplicación. O tribunal non se poderá constituir nin actuar sen a presenza, cando menos, da metade dos seus membros, titulares ou suplentes, indistintamente. En todo caso requírese a asistencia do presidente e do secretario ou dos que legalmente os substitúan. A pertenza aos órganos de selección será sempre a título individual, non puidendo ostentarse en representación nin por conta de ninguén. A composición dos tribunais será predominantemente técnica e os seus membros deberán posuír titulación ou especialización igual ou superior á esixida para o acceso ás prazas convocadas. Non poderá formar parte do tribunal cualificador o persoal de elección ou de designación política, os funcionarios interinos e o persoal eventual. Os membros do tribunal deberán absterse de intervir, noticándoo ao órgano que os designe, cando concorran neles circunstancias das previstas no artigo 28 da Lei 30/1992, de 26 de novembro, de rexíme xurídico das administracións públicas e do procedemento administrativo común, así como cando realizasen tarefas de preparación de aspirantes a probas selectivas de acceso nos cinco anos inmediatamente anteriores á publicación desta convocatoria, consonte o disposto no artigo 13.2º do Real decreto 364/1995, do 10 de marzo, do regulamento xeral de ingreso. Así mesmo, os interesados poderán recusar aos membros do tribunal cando, ao seu xuízo, concorra neles algunha das circunstancias previstas no parágrafo anterior, conforme ao artigo 29 da Lei 30/1992, de 26 de novembro, de rexíme xurídico das administracións públicas e do procedemento administrativo común. O tribunal poderá dispoñer a incorporación de asesores especialistas para as probas correspondentes que xulgue oportuno, limitándose os asesores a prestar colaboración nas súas especialidades técnicas, tendo voz pero non voto. O Tribunal deste proceso selectivo queda facultado para a interpretación das bases da convocatoria, así como para resolver cantas dúbidas e incidencias suscite a súa aplicación, a cuxo efecto poderá adoptar os acordos necesarios procurando a boa orde e desenvolvemento do proceso selectivo. O proceso selectivo constará da fase de concurso de méritos, segundo establecen os artigos 32.1 e 37. a) da Lei 4/2007, do 20 de abril, de coordinación das policías locais, e una fase de oposición. De conformidade ao establecido pola orde de 28 de xaneiro de 2009, de desenvolvemento do Decreto 243/2008, a fase de baremo de méritos rexerase polo establecido no anexo II ( Epígrafe A ) da referida orde, recollido como Anexo I da presente convocatoria e bases. Tendo en conta que a fase de concurso lle corresponderá o 40 % da puntuación máxima total de todo o proceso, incluida a oposición, para ponderar equitativamente os méritos, tomarase este máximo que os aspirantes poderían acadar (24 puntos), ao cal se lle outorgarán os 4 puntos. Proporcionalmente se lle asignará a puntuación a cada aspirante, aplicando a regra de 3 simple e cun máximo de tres decimais sen redondeo. En relación ao Anexo I da presente convocatoria e bases indicar que: Non se valorará a titulación requirida para o acceso á categoría á que se aspira, agás que se posúa máis dunha. Tampouco se terá en conta, para os efectos de valoración, as titulacións necesarias ou as que se empregasen como vía de acceso para a obtención dunha titulación superior xa valorada. Para os efectos de equivalencia de titulación só se admitirán as recoñecidas polo ministerio competente na materia como títulos académicos de carácter oficial e validez en todo o territorio nacional, debendo achegarse polo aspirante. Só se valorarán os títulos antes citados, non os cursos realizados para a súa obtención. Valoraranse os cursos de formación profesional ou outras actividades formativas desenvolvidas directamente pola AGASP, ou mediante convenios ou protocolos de colaboración con concellos, deputacións e outras entidades públicas. Valoraranse os cursos de manifesto interese policial homologados pola AGASP, superados nas universidades, administracións públicas ou a través dos plans de formación continua. Non se terán en conta para os efectos de valoración: os cursos obrigatorios que formen parte do proceso de selección para o acceso a calquera categoría ou emprego dos corpos e forzas de seguranza; os cursos repetidos, agás que transcorrese un período superior a cinco anos dende a finalización do primeiro curso, e os cursos necesarios para a obtención das titulacións da epígrafe A.1 anteriormente dito, nin a superación de materias destes. Valorarase a participación como profesor en cursos ou outras actividades formativas desenvoltas directamente pola AGASP, ou mediante convenios ou protocolos de colaboración con concellos, deputacións, e outras entidades públicas, dirixidos en particular aos corpos da policía local, ou tamén ao colectivo dos corpos e forzas de seguranza. Valorarase a participación como profesor en cursos ou outras actividades formativas de manifesto interese policial dirixidos en particular aos corpos de policía local, ou tamén ao colectivo das forzas e corpos de seguranza, desenvoltas nas universidades, administracións públicas ou a través dos plans de formación continua. O mesmo curso impartido en máis dunha ocasión só computará unha vez, agás que transcorrese un período superior a cinco anos dende a súa impartición. Os méritos do epígrafe A.3. deberán acreditarse dentro do prazo establecido nas presentes bases, mediante a presentación dos diplomas ou certificados correspondentes, que expresarán claramente os contidos xerais e as horas de formación ou docencia, se é o caso. Consistirá na contestación por escrito dun cuestionario de 120 preguntas tipo test, con 4 alternativas de resposta cada unha, relativas ao total dos contidos do temario relacionado no anexo II, de conformidade ao establecido pola Orde do 28 de xaneiro 2009, de desenvolvemento do Decreto 243/2008. Os aspirantes disporán dun tempo máximo de dúas horas para a súa realización. Esta proba cualificarase polo tribunal de 0 a 10 puntos, sendo necesario obter 5 puntos como mínimo para non quedar eliminado. A cualificación farase atendendo a seguinte fórmula: N= (A-F/3)/12. N= nota final da proba; A= preguntas acertadas; F= preguntas falladas ou non respostadas. Consistirá na resolución dun caso práctico relacionado co temario anexo a presente, que os aspirantes terán que desenvolver no tempo máximo dunha hora. Este exercicio deberá ser lido obrigatoriamente ante o tribunal en sesión pública. Neste exercicio valorarase a capacidade de análise e a aplicación razoada dos coñecementos teóricos á resolución dos problemas prácticos presentados. O exercicio cualificarse de 0 a 10 puntos, sendo necesario acadar 5 puntos como mínimo para non quedar eliminado. Consistirá na traducción dun escrito do castelán ao galego, cunha duración máxima de 15 minutos. Será cualificado como apto ou non apto. Quedarán exentos da realización deste exercicio aqueles aspirantes que acrediten estar en posesión do título de CELGA IV ou equivalente. A puntuación final da fase de oposición de cada aspirante será a media aritmética das cualificacións de ambas probas que se deberá ponderar segundo se establece na base seguinte. Tendo en conta que á fase concurso lle corresponde unha porcentaxe máxima do 40% da puntuación máxima total, incluída a oposición, para ponderar equitativamente os méritos tomarase como referencia o máximo de puntos que os aspirantes poderían acadar (24 puntos), ao cal se lle outorgarán os catro puntos. Proporcionalmente se lle asignará a puntuación da fase de concurso a cada aspirante, aplicando a regra de tres simple cun máximo de tres decimais sen redondeo. Do mesmo xeito que para a fase concurso, para a fase de oposición deberase ponderar a puntuación obtida da media aritmética das cualificacións das probas en relación co 60% da nota final. Tomarase por tanto como referencia o máximo de puntos que os aspirantes poderían acadar na oposición, que sería un dez, ao cal se lle outorgarán os seis puntos. Proporcionalmente se lle asignará a puntuación da fase de oposición a cada aspirante, aplicando a regra de tres simple cun máximo de tres decimais sen redondeo. Para determinar a cualificación final sumarase a obtida segundo os parágrafos anteriores para a fase de concurso e a fase de oposición. O tribunal proporá ao órgano convocante e fará pública a relación de aprobados por orde decrecente de puntuación elaborando unha lista de reserva con todos aqueles que superasen todos os exercicios do proceso selectivo e non foran propostos para a toma de posesión. No caso de renuncia, falecemento, falta de xustificación dos requisitos para o nomeamento, incapacidade absoluta sobrevenida, ou outros supostos en que o aspirante aprobado non chegue a tomar posesión, e sempre con anterioridade ao desenvolvemento do curso correspondente, o órgano competente, ao abeiro do disposto no artigo 61.8 da Lei 7/2007, de 12 de abril, do Estatuto básico do empregado público, deberá substituílo polo seguinte na orde de puntuación da lista complementaria de reserva, segundo a orde de puntuación acadada. No caso de existir empate entre dous o máis candidatos resolverase a favor do aspirante que acadara maior puntuación nos exercicios da fase de oposición pola mesma orde do seu desenvolvemento. No caso de persistir igualmente o empate resolverase atendendo á Lei orgánica 3/2007, de 23 de marzo, para a igualdade efectiva de mulleres e homes. E se aínda así persistise o empate, ao aspirante de maior idade. A relación de aprobados publicarase no taboleiro de anuncios do concello. Este concello comunicará á Academia Galega de Seguridade Pública a relación do alumnado que deberá incorporarse ao curso de capacitación, e solicitará a reserva da/s praza/s correspondente/s. Para o desenvolvemento do curso de capacitación, a persoa aprobada será nomeada funcionaria en prácticas, cos dereitos e deberes que legalmente lle correspondan segundo a súa situación e categoría. A superación do curso de capacitación resulta obrigatoria para a acceder á condición de persoal funcionario de carreira na categoría de oficial. Só estarán dispensadas de realizar o dito curso aquelas persoas que xa o superasen con anterioridade na Academia Galega de Seguridade Pública. No caso da non incorporación ao curso ou de abandono deste sen rematalo, agás por causas excepcionais, considerase que o aspirante non superou o proceso selectivo. O alumnado que non supere o curso teórico- práctico na academia, incluídas as probas de carácter extraordinario, perderá todos os dereitos acadados no proceso selectivo. Unha vez superado o curso de capacitación a academia emitirá informe ao Concello de Nigrán certificando tal circunstancia, de xeito que se poida proceder ao nomeamento como persoal funcionario de carreira e á toma de posesión na praza ou posto concreto. O nomeamento do funcionario efectuarase polo Alcalde unha vez xustificado documentalmente o cumprimento dos requisitos esixidos para o ingreso. O nomeamento efectuado publicarase no Diario Oficial de Galicia sen prexuízo da notificación persoal do mesmo. A toma de posesión efectuarase dentro do prazo máximo dun mes, a partir da notificación persoal do nomeamento ao aspirante proposto. As bases desta convocatoria vinculan a Administración municipal, aos tribunais cualificadores e aos aspirantes que participen no proceso selectivo convocado. Os tribunais de cada proceso selectivo quedan facultados para a interpretación das bases da convocatoria, así como para resolver cantas dúbidas e incidencias presente a súa aplicación; para estes efectos poderá adoptar os acordos necesarios procurando a boa orde e desenvolvemento do proceso selectivo. Respecto do non previsto nestas bases estarase ao establecido na: As bases da convocatoria e cantos actos administrativos deriven das mesmas e das actuacións do Tribunal poderán ser impugnadas polos interesados ante o órgano da xurisdicción contencioso administrativa competente, conforme á Lei 29/1998, do 13 de xullo, reguladora da Xurisdicción Contenciosa Administrativa, no prazo de dous meses, contados dende a data do día seguinte da última publicación destas. Así mesmo, poderá presentarse o recurso potestativo de reposición ante o Sr. Alcalde Presidente, no prazo dun mes a contar dende a mencionada publicación, ou calquera outro recurso que se considere procedente, conforme ao establecido na Lei 30/1992, do 26 de novembro, Réxime Xurídico das Administracións Públicas e do Procedemento Administrativo Común.1.–O Estado. Concepto. Elementos. A división de poderes. Funcións. Organización do Estado español. Antecedentes constitucionais en España. A Constitucion española de 1978. Estrutura e contido. A reforma da Constitución española. O Estado español como Estado social e democrático de dereito. Dereitos e deberes constitucionais; clasificación e diferenciación.2.–Dereitos fundamentais e libertades públicas I: dereito á vida e integridade. Liberdade ideolóxica, relixiosa e de culto. Dereito á liberdade e seguranza. Dereito á honra, á intimidade persoal e familiar e á propia imaxe. A inviolabilidade do domicilio e o segredo das comunicacións. A liberdade de residencia e de circulación. O dereito á liberdade de expresión recoñecido no artigo 20 da Constitución.3.–O dereito á liberdade de expresión recoñecido no artigo 20 da Constitución. Dereitos fundamentais e libertades II: dereito de reunión. Dereito de asociación. Dereito á participación nos asuntos públicos e ao acceso a funcións e cargos públicos. A tutela xudicial efectiva e a prohibición de indefensión. A imposición de condena ou sanción do artigo 25 da Constitución, sentido das penas e medidas de seguranza.4.–Prohibición de tribunais de honra. O dereito á educación e á liberdade de ensino. Dereito á sindicación e á folga, especial referencia aos membros das forzas e corpos de seguranza. Dereito de petición.5.–Dereitos e deberes dos cidadáns. Os principios reitores da política social e económica. As garantías de dereitos e liberdades. Suspensión xeral e individual destes. O Defensor do Pobo.6.–A Coroa. As Cortes Xerais. Estrutura e competencias. Procedemento de elaboración das leis. Formas de Goberno. O Goberno e a Administración. Relacións do Goberno coas Cortes Xerais. Funcións do Goberno.7.–O Poder Xudical. Principios constitucionais. Estrutura e organización do sistema xudicial español. O Tribunal Constitucional.8.–Organización territorial de Estado. As comunidades autónomas. O Estatuto de autonomía de Galicia. Estrutura e disposicións xerais. Institucións: Parlamento. Presidente e Consello de goberno. Mención ao Tribunal Superior de Xustiza.9.–Relación da Xunta de Galicia coa Administración do Estado e con outras comunidades autónomas. Competencias da Comunidade Autónoma de Galicia. A reforma do Estatuto de autonomía de Galicia.10.–O dereito administrativo. Fontes e xerarquía das normas.11.–O acto administrativo. Concepto. Elementos. Clases. A validez dos actos administrativos; nulidade e anulabilidade. Notificación de actos administrativos. Cómputo de prazos. Recursos administrativos. Alzada e reposición; o recurso extraordinario de revisión.12.–O procedemento administrativo. Concepto e principios xerais. Clases. Os interesados. A estrutura do procedemento administrativo.13.–O réxime local español. Principios constitucionais e regulación xurídica. Tipos de entidades locais.14.–O municipio. Concepto e elementos. Competencias municipais. A provincia: concepto, elementos e competencias.15.–A organización e funcionamento do municipio. O pleno. O alcalde. A Xunta de Goberno local. Outros órganos municipais.16.–Ordenanzas, regulamentos e bandos. Clases e procedemento de elaboración e aprobación.17.–A licenza municipal. Tipos. Actividades sometidas a licenza. Tramitación.18.–Función pública local. A sua organización. Adquisición e perda da condición de funcionario. Dereitos, deberes e incompatibilidades dos funcionarios. Situacións administrativas.19.–Lei orgánica de forzas e corpos de seguranza. Funcións da policía local.20.–Lei de coordinación das policías locais de Galicia e normas de desenvolvemento. Réxime disciplinario: disposicións xerais e faltas disciplinarias.21.–A actividade da policía local como policía administrativa I. Consumo. Abastos. Mercados. Venda ambulante. Espectáculos e establecementos públicos.22.–A actividade da policía local como policía administrativa II. Urbanismo. Infraccións e sancións. A protección ambiental: prevención e calidade ambiental, residuos e disciplina ambiental.23.–A Lei de emerxencias de Galicia: aspectos fundamentais.24.–Delitos e faltas. Circunstancias modificativas da responsabilidade criminal.25.–Persoas responsables: autores e cómplices. Graos de perfeccion do delito.26.–Delitos cometidos con ocasión do exercicio dos dereitos fundamentais e das libertades públicas garantidos pola Constitución. Delitos cometidos polos funcionarios públicos contra as garantías constitucionais.27.–Delitos contra a Administración Pública.28.–Atentados contra a autoridade e os seus axentes. Desordes públicas.29.–Homicidio e as súas formas. Faltas contra as persoas.30.–Delitos e faltas contra o patrimonio e a orde socioeconómica.31.–Delitos contra a saúde pública. Tráfico de drogas.32.–Delitos contra a seguranza viaria. Faltas cometidas con ocasión da circulación de vehículos a motor. Lesións e danos imprudentes.33.–As penas. Concepto, clases: privativas de liberdade, privativas de dereito a multa. Clasificación pola súa gravidade: graves, menos graves e leves.34.–O atestado policial na Lei de axuizamento criminal. Concepto e estrutura.35.–Detención: concepto, clases e supostos. Prazos de detención. Obrigas do funcionario que efectúa unha detención. Contido da asistencia letrada. Dereito do detido. Responsabilidades penais nas que pode incorrer o funcionario que efectúa unha detención. O procedemento de habeas corpus.36.–Lei de seguranza viaria. Regulamentos de desenvolvemento. Estruturas e conceptos xerais.37.–Normas xerais de circulación: lugar na vía, velocidade, prioridade de paso. Cambios de dirección e sentido. Adiantamentos. Parada e estacionamento.38.–Vehículos e transportes especiais. Cinto e casco de seguranza. Circulación por zonas peonís. Comportamento en caso de emerxencia.39.–Sinais de circulación. Clasificación e orde de prioridade.40.–Procedemento sancionador por infraccións a normativa de circulación. Actuacións complementarias. Inmobilización e retirada de vehículos da vía pública. Carencia do seguro obligatorio.41.–Accidentes de circulacións: definición, tipos e actuacións da policía local.42.–Alcoholemia. Datos. A súa consideración segundo a normativa vixente. Doutrina constitucional. Procedemento de averiguación do grao de impregnación alcohólica.43.–Estrutura económica e social de Galicia: demografía, economía, servizos públicos, sociedade civil, novas tecnoloxías, patrimonio ecolóxico, social e cultural.44.–Vida en sociedade. Proceso de socialización. Formación de grupos sociais e masas. Procesos de exclusión e inclusión social. A delincuencia: tipoloxías e modelos explicativos.45.–Comunicación: elementos, redes, fluxos, obstáculos. Comunicación con superiores e subordinados. Equipos de traballo e atención á cidadanía.46.–Minorías étnicas e culturais. Racismo e xenofobia. Actitude policial ante a sociedade intercultural.47.–Igualdade de oportunidades de homes e mulleres en Galicia: conceptos básicos; socialización e igualdade; políticas públicas de igualdade de xénero. Violencia contra as mulleres: descrición, plans de erradicación e atención coordinada ás vítimas.48.–O mando: concepto, estilos, calidades, trazos, regras e características do mando; relación con subordinados; técnicas de dirección e reunións.49.–A policía na sociedade democrática. O mandato constitucional. Valores que propugna a sociedade democrática. A dignidade da persoa. Sentido ético da prevención e a represión.50.–Deontoloxía policial. Normas que a establecen. A policía como servizo á cidadanía. Colaboración con outros servizos municipais. Nigrán, 23 de febreiro de 2016.—O Alcalde, Juan A. González Pérez.